'Hatfield se domste dief' | Maroela Media
Die polisie in Hatfield, Pretoria, het 'n man wat in 'n motoris se voertuig gevind en in hegtenis geneem is, as die "domste misdadiger" beskryf.
Kapt. Colette Weilbach, woordvoerder van die polisie, het gesê 'n 22-jarige motoris het Sondag sy motor in Burnettstraat in Hatfield parkeer. "Hy het sy motor probeer sluit, maar die afstandbeheerder het probleme gegee. Hy het sy motor vir 'n paar minute verlaat."
Volgens Weilbach het die motoris kort hierna teruggekeer en 'n onbekende man in sy motor aangetref. "Die motoris het koelkop gebly en die afstandbeheerder gebruik om die verdagte in die motor toe te sluit. Hy het die Brooklyn-polisie genader en die 33-jarige man is in hegtenis geneem."
Die verdagte sou Maandag in die hof verskyn vir poging tot diefstal uit 'n motor.
Weilbach het mense versoek om seker te maak dat hul voertuie wel gesluit is wanneer hulle dit met 'n afstandbeheerder sluit. Dit geld ook vir parkeerterreine waar daar beheerde toegang is. Motoriste moet los items in hul motor in die kattebak toesluit om grypvoorvalle en diefstal uit motors te voorkom.
Dink dit is maar swaar om so dom te wees!!!!!!hiehiehie
Straf "dom dief" swaar, want 'n dief bly 'n dief, dom of te nie… Maak 'n voorbeeld van hom sodat hy sy dade kan oordink asook toekomstige dom diewe.. want feite is dat jou goed gesteel raak, dom of nie… jy sit sonder dit en jou swaarverdiende laptop word vir 'n R100 of so rand verkwansel….
Maklik om te verklaar. Die dom dief het ook 'n afstandbeheer gehad en met die druk van sy knoppie het hy verhoed dat die motoris sy voertuig kon sluit. Hy (die dief) was onder die indruk dat die voertuigeienaar gedink het hy het sy voertuig gesluit en sodoende nie verwag dat hy so gou sou terugkom. Die toesluit in die kar is egter nie gerusstellend want dit kan maak dat jy jouself binne toesluit met 'n defektiewe, byv. pap battery, afstandbeheerder. Op die ou einde is die draai van die sleutel nog die beste en eenvoudigste.